Suresh 99 Views Roelant Oltmans
Roelant Oltmans
దిల్లీ: హాకీ జాతీయ కోచ్‌ రోయిలెంట్‌ ఓల్ట్‌మన్స్‌కు హాకీ ఇండియా ఉద్వాసన. అంతర్జాతీయ స్థాయిలో ఆశించిన ప్రదర్శన లేకపోవడం కారణమని సమాచారం. నూతన కోచ్‌ను ఎంపిక చేపే వరకు హై పెర్పామెన్స్‌ సంచాలకుడు డేవిడ్‌ జాన్‌ జట్టు బాధ్యతలు చేపట్టనున్నారు. మూడు రోజులుగా హాకీ ఇండియా అత్యుత్తమ ప్రదర్శన, అభివృద్ధి కమిటీ సమావేశం ముగింపున ఈ నిర్ణయం వెలువడింది. హాకీ జట్టు ఫిట్‌నెస్‌, సమన్వయ పెంచడంలో ఓల్ట్‌మన్స్‌ పాత్ర ఉత్తమంగా ఉన్నా అంతర్జాతీయ స్థాయిలో ప్రదర్శనలు, విజయాల్లో నిలకడ లోపం ఎక్కువగా ఉన్నట్లు హాకీ ఇండియా గ్రహించింది. 2016, 17సంవత్సరాల్లో జట్టు ప్రదర్శన బాగానే కనిపిస్తున్నా ఆసియా కప్‌ గెలవడమే బెంచ్‌మార్క్‌్‌ కాదని సెలక్షన్‌ కమిటీ ఛైర్మన్‌ హర్బిందర్‌ సింగ్‌ వెల్లడించారు. 2018 ఆసియా క్రీడలు, ప్రపంచ కప్‌, 2020 ఒలింపిక్‌ క్రీడల సందర్భంగా ఇప్పుడు కఠిన చర్య తీసుకోక తప్పలేదన్నారు.